নীলফামারী প্রতিনিধি : লিমা আক্তার (১৬) নামের এক নববধূর মরদেহ উদ্ধার করা হয়েছে। মঙ্গলবার বিকেলের দিকে নীলফামারী সদরের খোকশাবাড়ি ইউনিয়নের রামকলা গ্রামের স্বামী মিন্টু মিয়া (১৯) বাড়ি হতে এই মরদেহ উদ্ধার করে পুলিশ। পারিবারিক কলহে নববধূ লিমা আক্তার গলায় ওড়না পেঁচিয়ে আত্মহত্যা করেছে বলে প্রচার করা হলেও এটি রহস্যজনক বলে অভিযোগ এলাকাবাসীর। এঘটনার পর লিমার স্বামী, শ্বশুড় ও বিমাতা শাশুড়ি গা-ঢাকা আত্মগোপনে রয়েছে।